2021. gada Noteikumi Nr.

Rīgā (prot. Nr. . §)

**Noteikumi par vidējās apdrošināšanas iemaksu algas aprēķināšanas nosacījumiem un kārtību valsts sociālās apdrošināšanas pabalstu apmēra noteikšanai, pabalstu piešķiršanu un izmaksu**

*Izdoti saskaņā ar likuma*

*“*[*Par maternitātes un slimības apdrošināšanu*](https://likumi.lv/ta/id/38051-par-maternitates-un-slimibas-apdrosinasanu)*”*

[*24. pantu*](https://likumi.lv/ta/id/38051-par-maternitates-un-slimibas-apdrosinasanu#p24)*un*[*31. panta*](https://likumi.lv/ta/id/38051-par-maternitates-un-slimibas-apdrosinasanu#p31)*trešo daļu*

1. **Vispārīgie jautājumi**
2. Noteikumi nosaka maternitātes pabalsta, paternitātes pabalsta, vecāku pabalsta, slimības pabalsta un apbedīšanas pabalsta (turpmāk kopā arī – pabalsti):
	1. vidējās apdrošināšanas iemaksu algas aprēķināšanas nosacījumus un kārtību pabalstu apmēra noteikšanai;
	2. aprēķināšanas, piešķiršanas un izmaksas kārtību.

2. Maternitātes pabalsta, paternitātes pabalsta, vecāku pabalsta un slimības pabalsta apmēru nosaka, pamatojoties uz sociāli apdrošinātās personas vidējo apdrošināšanas iemaksu algu.

3. Apbedīšanas pabalsta apmēru nosaka:

3.1. sociāli apdrošinātās personas nāves gadījumā — pamatojoties uz minētās personas vidējo apdrošināšanas iemaksu algu;

3.2. sociāli apdrošinātās personas apgādībā bijušā ģimenes locekļa nāves gadījumā – pamatojoties uz valsts sociālā nodrošinājuma pabalstu, kāds apdrošināšanas gadījuma iestāšanās dienā ir spēkā [Valsts sociālo pabalstu likuma](https://likumi.lv/ta/id/68483-valsts-socialo-pabalstu-likums) [13. panta](https://likumi.lv/ta/id/68483-valsts-socialo-pabalstu-likums#p13) pirmās daļas 1. punktā minētajām personām (turpmāk – valsts sociālā nodrošinājuma pabalsts).

4. Kalendāra dienas vidējā apdrošināšanas iemaksu alga pabalstu aprēķināšanai nedrīkst pārsniegt 1/365 daļu no obligāto iemaksu objekta gada maksimālā apmēra, kāds bija spēkā apdrošināšanas gadījuma iestāšanās dienā.

5. Vidējo apdrošināšanas iemaksu algu valstī pārskata periodā aprēķina Valsts sociālās apdrošināšanas aģentūra (turpmāk – aģentūra), pamatojoties uz tās rīcībā esošajiem datiem par sociāli apdrošināto personu apdrošināšanas iemaksu algu summu pārskata periodā, no kuras veiktas vai bija jāveic apdrošināšanas iemaksas, un to mēnešu skaitu šajā periodā, par kuriem sociāli apdrošinātajām personām veiktas vai bija jāveic apdrošināšanas iemaksas.

6. Visos gadījumos, kad saskaņā ar šiem noteikumiem vidējā apdrošināšanas iemaksu alga un valsts sociālās apdrošināšanas pabalsta apmērs ir jānosaka no mēneša vidējās apdrošināšanas iemaksu algas valstī, to nosaka no mēneša vidējās apdrošināšanas iemaksu algas valstī, kas noteikta par kalendāra gada 12 mēnešu periodu, šo periodu beidzot vienu kalendāra gadu pirms gada, kurā iestājies apdrošināšanas gadījums.

7. Vidējo izpeļņu likuma “[Par maternitātes un slimības apdrošināšanu](https://likumi.lv/ta/id/38051-par-maternitates-un-slimibas-apdrosinasanu)” [36. panta](https://likumi.lv/ta/id/38051-par-maternitates-un-slimibas-apdrosinasanu#p36) pirmajā daļā noteiktā slimības naudas apmēra aprēķināšanai nosaka saskaņā ar Darba likuma [75. pantu](https://likumi.lv/ta/id/38051-par-maternitates-un-slimibas-apdrosinasanu#p75), un slimības naudu izmaksā saskaņā ar Darba likuma [69. pantu](https://likumi.lv/ta/id/38051-par-maternitates-un-slimibas-apdrosinasanu#p69).

**II. Vidējās apdrošināšanas iemaksu algas aprēķināšana darba ņēmējam**

8. Vidējo apdrošināšanas iemaksu algu maternitātes pabalsta, paternitātes pabalsta, vecāku pabalsta, slimības pabalsta un apbedīšanas pabalsta apmēra noteikšanai darba ņēmējam aprēķina no apdrošināšanas iemaksu algas par periodu, kas noteikts likuma "[Par maternitātes un slimības apdrošināšanu](https://likumi.lv/ta/id/38051-par-maternitates-un-slimibas-apdrosinasanu)" [31. panta](https://likumi.lv/ta/id/38051-par-maternitates-un-slimibas-apdrosinasanu#p31) pirmajā daļā.

9. Ja apdrošinātajai personai likuma "[Par maternitātes un slimības apdrošināšanu](https://likumi.lv/ta/id/38051-par-maternitates-un-slimibas-apdrosinasanu)" [31. panta](https://likumi.lv/ta/id/38051-par-maternitates-un-slimibas-apdrosinasanu#p31) pirmajā daļā paredzētajā vidējās apdrošināšanas iemaksu algas noteikšanas periodā apdrošināšanas iemaksu alga nav bijusi sakarā ar to, ka persona nav bijusi reģistrēta kā valsts sociālās apdrošināšanas iemaksu veicēja vai bijusi atvaļinājumā bez darba samaksas saglabāšanas, tad, aprēķinot valsts sociālās apdrošināšanas pabalstu (izņemot maternitātes pabalstu un paternitātes pabalstu), vidējo apdrošināšanas iemaksu algu par minēto periodu nosaka 40 procentu apmērā no valstī noteiktās mēneša vidējās apdrošināšanas iemaksu algas. Aprēķinot maternitātes pabalstu vai paternitātes pabalstu, vidējo apdrošināšanas iemaksu algu par šo periodu, kā arī par periodu, kad personai apdrošināšanas iemaksu alga nav bijusi atvaļinājuma bez darba samaksas saglabāšanas dēļ, izņemot atvaļinājumu bez darba samaksas saglabāšanas, kas piešķirts sakarā ar nepieciešamību kopt bērnu, nosaka 70 procentu apmērā no valstī noteiktās mēneša vidējās apdrošināšanas iemaksu algas.

10. Ja apdrošinātajai personai likuma "[Par maternitātes un slimības apdrošināšanu](https://likumi.lv/ta/id/38051-par-maternitates-un-slimibas-apdrosinasanu)" [31. panta](https://likumi.lv/ta/id/38051-par-maternitates-un-slimibas-apdrosinasanu#p31) pirmajā daļā paredzētajā vidējās apdrošināšanas iemaksu algas noteikšanas periodā apdrošināšanas iemaksu alga nav bijusi grūtniecības un dzemdību atvaļinājuma, bērna kopšanas atvaļinājuma, atvaļinājuma bez darba samaksas saglabāšanas, kas piešķirts sakarā ar nepieciešamību kopt bērnu, atvaļinājuma bērna tēvam, pārejošas darba nespējas vai šo noteikumu 46. punktā minētā perioda dēļ, tad, aprēķinot valsts sociālās apdrošināšanas pabalstu, vidējo apdrošināšanas iemaksu algu nosaka par iepriekšējo likuma "[Par maternitātes un slimības apdrošināšanu](https://likumi.lv/ta/id/38051-par-maternitates-un-slimibas-apdrosinasanu)" [31. panta](https://likumi.lv/ta/id/38051-par-maternitates-un-slimibas-apdrosinasanu#p31) pirmajā daļā  paredzēto 12 mēnešu periodu, paredzot iespēju vidējo iemaksu algu noteikt darba ņēmējam par 12 mēnešu periodu pirms šajā punktā minētajiem attaisnojošajiem periodiem. Šādā gadījumā vidējā apdrošināšanas iemaksu alga nedrīkst būt mazāka par šo noteikumu 9. punktā noteikto.

11. Ja apdrošinātajai personai likuma "[Par maternitātes un slimības apdrošināšanu](https://likumi.lv/ta/id/38051-par-maternitates-un-slimibas-apdrosinasanu)" [31. panta](https://likumi.lv/ta/id/38051-par-maternitates-un-slimibas-apdrosinasanu#p31) pirmajā daļā paredzētajā vidējās apdrošināšanas iemaksu algas noteikšanas perioda daļā apdrošinātā persona nav bijusi reģistrēta kā valsts sociālās apdrošināšanas iemaksu veicēja vai bijusi atvaļinājumā bez darba samaksas saglabāšanas, tad, aprēķinot valsts sociālās apdrošināšanas pabalstu (izņemot maternitātes pabalstu un paternitātes pabalstu), vidējo apdrošināšanas iemaksu algu par šo perioda daļu nosaka 40 procentu apmērā no valstī noteiktās mēneša vidējās apdrošināšanas iemaksu algas. Aprēķinot maternitātes pabalstu vai paternitātes pabalstu, vidējo apdrošināšanas iemaksu algu par šo perioda daļu, kā arī par perioda daļu, kad personai apdrošināšanas iemaksu alga nav bijusi atvaļinājuma bez darba samaksas saglabāšanas dēļ, izņemot atvaļinājumu bez darba samaksas saglabāšanas, kas piešķirts sakarā ar nepieciešamību kopt bērnu, nosaka 70 procentu apmērā no valstī noteiktās mēneša vidējās apdrošināšanas iemaksu algas.

12. Ja apdrošinātajai personai likuma "[Par maternitātes un slimības apdrošināšanu](https://likumi.lv/ta/id/38051-par-maternitates-un-slimibas-apdrosinasanu)" [31. panta](https://likumi.lv/ta/id/38051-par-maternitates-un-slimibas-apdrosinasanu#p31) pirmajā daļā  paredzētā vidējās apdrošināšanas iemaksu algas noteikšanas perioda daļā apdrošinātajai personai apdrošināšanas iemaksu alga nav bijusi pārejošas darba nespējas, grūtniecības un dzemdību atvaļinājuma, atvaļinājuma bērna tēvam, atvaļinājuma bez darba samaksas saglabāšanas, kas piešķirts sakarā ar nepieciešamību kopt bērnu, vai bērna kopšanas atvaļinājuma dēļ, vidējo apdrošināšanas iemaksu algu nosaka, vidējās apdrošināšanas iemaksu algas noteikšanas periodā neieskaitot pārejošas darba nespējas, grūtniecības un dzemdību atvaļinājuma, atvaļinājuma bērna tēvam, atvaļinājuma bez darba samaksas saglabāšanas, kas piešķirts sakarā ar nepieciešamību kopt bērnu, vai bērna kopšanas atvaļinājuma dienas un šo noteikumu 46. punktā minētās dienas.

13. Lai aprēķinātu darba ņēmēja vidējo apdrošināšanas iemaksu algu, apdrošināšanas iemaksu algā ieskaita visu apdrošināšanas iemaksu algu, kuru darba ņēmējs likuma "[Par maternitātes un slimības apdrošināšanu](https://likumi.lv/ta/id/38051-par-maternitates-un-slimibas-apdrosinasanu)" [31. panta](https://likumi.lv/ta/id/38051-par-maternitates-un-slimibas-apdrosinasanu#p31) pirmajā daļā noteiktajā periodā guvis:

13.1. kā darba ņēmējs:

13.1.1. pie darba devēja, ar kuru darba ņēmējam apdrošināšanas gadījuma iestāšanās dienā ir kādas no likuma "[Par valsts sociālo apdrošināšanu](https://likumi.lv/ta/id/45466-par-valsts-socialo-apdrosinasanu)" [1.panta](https://likumi.lv/ta/id/45466-par-valsts-socialo-apdrosinasanu#p1) 2.punktā minētajām juridiskajām attiecībām, kas ir apdrošināšanas iemaksu algas gūšanas pamats;

13.1.2. pie darba devēja, ar kuru darba ņēmējam apdrošināšanas gadījuma iestāšanās dienā vairs nepastāv likuma "[Par valsts sociālo apdrošināšanu](https://likumi.lv/ta/id/45466-par-valsts-socialo-apdrosinasanu)" [1. panta](https://likumi.lv/ta/id/45466-par-valsts-socialo-apdrosinasanu#p1) 2. punktā minētās juridiskās attiecības;

13.2. kā pašnodarbinātais, ja apdrošināšanas gadījuma iestāšanās dienā darba ņēmējs vairs nav pašnodarbinātā statusā;

13.3. kā mikrouzņēmuma darbinieks vai pašnodarbinātā laulātais, kurš brīvprātīgi pievienojies valsts sociālajai apdrošināšanai.

14. Vidējo apdrošināšanas iemaksu algu valsts sociālās apdrošināšanas pabalstu piešķiršanai visos šo noteikumu [13. punktā](https://likumi.lv/ta/id/51414#p7) noteiktajos gadījumos aprēķina pēc formulas:

Vd = (A1 + A2 .. + A12) : D, kur

Vd – kalendāra dienas vidējā apdrošināšanas iemaksu alga, kas nepārsniedz apmēru, kāds noteikts šo noteikumu 4. punktā;

A1, A2 .. – algotā darbā aprēķinātā apdrošināšanas iemaksu algas summa likuma "[Par maternitātes un slimības apdrošināšanu](https://likumi.lv/ta/id/38051-par-maternitates-un-slimibas-apdrosinasanu)" [31. panta](https://likumi.lv/ta/id/38051-par-maternitates-un-slimibas-apdrosinasanu#p31) pirmajā daļā noteiktā 12 kalendāra mēnešu perioda attiecīgajā kalendāra mēnesī, izņemot piemaksas, prēmijas, pabalstus un cita veida atlīdzību, ko darba devējs saskaņā ar darba koplīgumā vai darba līgumā noteikto personai izmaksājis pārejošas darbnespējas laikā vai laikā, kad persona ir bijusi grūtniecības un dzemdību atvaļinājumā, bērna kopšanas atvaļinājumā vai atvaļinājumā bez darba samaksas saglabāšanas, kas piešķirts sakarā ar nepieciešamību kopt bērnu;

D – likuma "[Par maternitātes un slimības apdrošināšanu](https://likumi.lv/ta/id/38051-par-maternitates-un-slimibas-apdrosinasanu)" [31.panta](https://likumi.lv/ta/id/38051-par-maternitates-un-slimibas-apdrosinasanu#p31) pirmajā daļā noteiktā perioda kalendāra dienu skaits, neieskaitot tajā pārejošas darbnespējas kalendāra dienas, par kurām izsniegta darbnespējas lapa, grūtniecības un dzemdību atvaļinājuma kalendāra dienas, bērna tēvam piešķirtā atvaļinājuma, atvaļinājuma bez darba samaksas saglabāšanas, kas piešķirts sakarā ar nepieciešamību kopt bērnu, un bērna kopšanas atvaļinājuma kalendāra dienas, un šo noteikumu 46. punktā minētās dienas.

15. Ja likuma "[Par maternitātes un slimības apdrošināšanu](https://likumi.lv/ta/id/38051-par-maternitates-un-slimibas-apdrosinasanu)" [31. panta](https://likumi.lv/ta/id/38051-par-maternitates-un-slimibas-apdrosinasanu#p31) pirmajā daļā noteiktajā periodā darba ņēmējs nav bijis reģistrēts kā valsts sociālās apdrošināšanas iemaksu (turpmāk – sociālās apdrošināšanas iemaksas) veicējs vai nav guvis apdrošināšanas iemaksu algu arī sakarā ar atrašanos atvaļinājumā bez darba samaksas saglabāšanas, kalendāra dienas vidējo apdrošināšanas iemaksu algu aprēķina:

15.1. nosakot maternitātes pabalsta un paternitātes pabalsta apmēru, – pēc formulas:

Vd = Vvid x 0,7 x 12 : Dk, kur

Vd – kalendāra dienas vidējā apdrošināšanas iemaksu alga;

Vvid – valstī noteiktā mēneša vidējā apdrošināšanas iemaksu alga, kas aprēķināta no apdrošināšanas iemaksu algas valstī par kalendāra gada 12 mēnešu periodu, šo periodu beidzot vienu kalendāra gadu pirms gada, kurā iestājušās tiesības uz attiecīgo pabalstu;

Dk – likuma “[Par maternitātes un slimības apdrošināšanu](https://likumi.lv/ta/id/38051-par-maternitates-un-slimibas-apdrosinasanu)” [31. panta](https://likumi.lv/ta/id/38051-par-maternitates-un-slimibas-apdrosinasanu#p31) pirmajā daļā noteiktā perioda kalendāra dienu skaits;

15.2. nosakot slimības pabalsta, vecāku pabalsta un apbedīšanas pabalsta apmēru, – pēc formulas:

Vd = Vvid x 0,4 x 12 : Dk, kur

Vd – kalendāra dienas vidējā apdrošināšanas iemaksu alga;

Vvid – valstī noteiktā mēneša vidējā apdrošināšanas iemaksu alga, kas aprēķināta no apdrošināšanas iemaksu algas valstī par kalendāra gada 12 mēnešu periodu, šo periodu beidzot vienu kalendāra gadu pirms gada, kurā iestājušās tiesības uz attiecīgo pabalstu;

Dk – likuma “[Par maternitātes un slimības apdrošināšanu](https://likumi.lv/ta/id/38051-par-maternitates-un-slimibas-apdrosinasanu)” [31.panta](https://likumi.lv/ta/id/38051-par-maternitates-un-slimibas-apdrosinasanu#p31) pirmajā daļā noteiktā perioda kalendāra dienu skaits.

16. Ja darba ņēmējam, kuram ir vairāki darba devēji, likuma “[Par maternitātes un slimības apdrošināšanu](https://likumi.lv/ta/id/38051-par-maternitates-un-slimibas-apdrosinasanu)” [31. panta](https://likumi.lv/ta/id/38051-par-maternitates-un-slimibas-apdrosinasanu#p31) pirmajā daļā noteiktajā periodā pie dažādiem darba devējiem ir atšķirīgi bērna kopšanas atvaļinājuma vai bērna tēvam piešķirtā atvaļinājuma vai šo noteikumu 46. punktā minētie periodi, vidējo apdrošināšanas iemaksu algu aprēķina, summējot vidējo apdrošināšanas iemaksu algas, kas aprēķinātas atsevišķi pie katra darba devēja. Šādā gadījumā summētā vidējā apdrošināšanas iemaksu alga nedrīkst būt lielāka par šo noteikumu 4. punktā noteikto.

**III. Vidējās apdrošināšanas iemaksu algas aprēķināšana pašnodarbinātajam**

17. Pašnodarbinātajam vidējo apdrošināšanas iemaksu algu maternitātes pabalsta, paternitātes pabalsta, vecāku pabalsta, slimības pabalsta un apbedīšanas pabalsta apmēra noteikšanai aprēķina no pašnodarbinātā apdrošināšanas iemaksu algas par periodu, kas noteikts likuma "[Par maternitātes un slimības apdrošināšanu](https://likumi.lv/ta/id/38051-par-maternitates-un-slimibas-apdrosinasanu)" [32. pantā](https://likumi.lv/ta/id/38051-par-maternitates-un-slimibas-apdrosinasanu#p32).

18. Ja apdrošinātajai personai likuma "[Par maternitātes un slimības apdrošināšanu](https://likumi.lv/ta/id/38051-par-maternitates-un-slimibas-apdrosinasanu)" [32. pantā](https://likumi.lv/ta/id/38051-par-maternitates-un-slimibas-apdrosinasanu#p31) paredzētajā vidējās apdrošināšanas iemaksu algas noteikšanas periodā apdrošināšanas iemaksu alga nav bijusi sakarā ar to, ka persona nav bijusi reģistrēta kā valsts sociālās apdrošināšanas iemaksu veicēja vai bijusi atvaļinājumā bez darba samaksas saglabāšanas, tad, aprēķinot valsts sociālās apdrošināšanas pabalstu (izņemot maternitātes pabalstu un paternitātes pabalstu), vidējo apdrošināšanas iemaksu algu par minēto periodu nosaka 40 procentu apmērā no valstī noteiktās mēneša vidējās apdrošināšanas iemaksu algas. Aprēķinot maternitātes pabalstu vai paternitātes pabalstu, vidējo apdrošināšanas iemaksu algu par šo periodu, kā arī par periodu, kad personai apdrošināšanas iemaksu alga nav bijusi atvaļinājuma bez darba samaksas saglabāšanas dēļ, izņemot atvaļinājumu bez darba samaksas saglabāšanas, kas piešķirts sakarā ar nepieciešamību kopt bērnu, nosaka 70 procentu apmērā no valstī noteiktās mēneša vidējās apdrošināšanas iemaksu algas.

19. Ja apdrošinātajai personai likuma "[Par maternitātes un slimības apdrošināšanu](https://likumi.lv/ta/id/38051-par-maternitates-un-slimibas-apdrosinasanu)" [32. pantā](https://likumi.lv/ta/id/38051-par-maternitates-un-slimibas-apdrosinasanu#p31) paredzētajā vidējās apdrošināšanas iemaksu algas noteikšanas periodā apdrošināšanas iemaksu alga nav bijusi grūtniecības un dzemdību atvaļinājuma, bērna kopšanas atvaļinājuma, atvaļinājuma bez darba samaksas saglabāšanas, kas piešķirts sakarā ar nepieciešamību kopt bērnu, atvaļinājuma bērna tēvam vai pārejošas darba nespējas dēļ, tad, aprēķinot valsts sociālās apdrošināšanas pabalstu, vidējo apdrošināšanas iemaksu algu nosaka par iepriekšējo likuma "[Par maternitātes un slimības apdrošināšanu](https://likumi.lv/ta/id/38051-par-maternitates-un-slimibas-apdrosinasanu)" [32. pantā](https://likumi.lv/ta/id/38051-par-maternitates-un-slimibas-apdrosinasanu#p31)  paredzēto 12 mēnešu periodu, paredzot iespēju vidējo iemaksu algu noteikt pašnodarbinātajam par 12 mēnešu periodu pirms šajā punktā minētajiem attaisnojošajiem periodiem. Šādā gadījumā vidējā apdrošināšanas iemaksu alga nedrīkst būt mazāka par šo noteikumu 18. punktā noteikto.

20. Ja apdrošinātajai personai likuma "[Par maternitātes un slimības apdrošināšanu](https://likumi.lv/ta/id/38051-par-maternitates-un-slimibas-apdrosinasanu)" [32. pantā](https://likumi.lv/ta/id/38051-par-maternitates-un-slimibas-apdrosinasanu#p31) paredzētajā vidējās apdrošināšanas iemaksu algas noteikšanas perioda daļā apdrošinātā persona nav bijusi reģistrēta kā valsts sociālās apdrošināšanas iemaksu veicēja vai bijusi atvaļinājumā bez darba samaksas saglabāšanas, tad, aprēķinot valsts sociālās apdrošināšanas pabalstu (izņemot maternitātes pabalstu un paternitātes pabalstu), vidējo apdrošināšanas iemaksu algu par šo perioda daļu nosaka 40 procentu apmērā no valstī noteiktās mēneša vidējās apdrošināšanas iemaksu algas. Aprēķinot maternitātes pabalstu vai paternitātes pabalstu, vidējo apdrošināšanas iemaksu algu par šo perioda daļu, kā arī par perioda daļu, kad personai apdrošināšanas iemaksu alga nav bijusi atvaļinājuma bez darba samaksas saglabāšanas dēļ, izņemot atvaļinājumu bez darba samaksas saglabāšanas, kas piešķirts sakarā ar nepieciešamību kopt bērnu, nosaka 70 procentu apmērā no valstī noteiktās mēneša vidējās apdrošināšanas iemaksu algas.

21. Ja apdrošinātajai personai likuma "[Par maternitātes un slimības apdrošināšanu](https://likumi.lv/ta/id/38051-par-maternitates-un-slimibas-apdrosinasanu)" [32. pantā](https://likumi.lv/ta/id/38051-par-maternitates-un-slimibas-apdrosinasanu#p31) paredzētā vidējās apdrošināšanas iemaksu algas noteikšanas perioda daļā apdrošinātajai personai apdrošināšanas iemaksu alga nav bijusi pārejošas darba nespējas, grūtniecības un dzemdību atvaļinājuma, atvaļinājuma bērna tēvam, atvaļinājuma bez darba samaksas saglabāšanas, kas piešķirts sakarā ar nepieciešamību kopt bērnu, vai bērna kopšanas atvaļinājuma dēļ, vidējo apdrošināšanas iemaksu algu nosaka, vidējās apdrošināšanas iemaksu algas noteikšanas periodā neieskaitot pārejošas darba nespējas, grūtniecības un dzemdību atvaļinājuma, atvaļinājuma bērna tēvam, atvaļinājuma bez darba samaksas saglabāšanas, kas piešķirts sakarā ar nepieciešamību kopt bērnu, vai bērna kopšanas atvaļinājuma dienas un šo noteikumu 46. punktā minētās dienas.

22. Lai aprēķinātu pašnodarbinātā vidējo apdrošināšanas iemaksu algu, pašnodarbinātā apdrošināšanas iemaksu algā ieskaita apdrošināšanas iemaksu algu, kuru pašnodarbinātais likuma "[Par maternitātes un slimības apdrošināšanu](https://likumi.lv/ta/id/38051-par-maternitates-un-slimibas-apdrosinasanu)" [32. pantā](https://likumi.lv/ta/id/38051-par-maternitates-un-slimibas-apdrosinasanu#p32) noteiktajā periodā guvis kā:

22.1. pašnodarbinātais;

22.2. darba ņēmējs, ja apdrošināšanas gadījuma iestāšanās dienā pašnodarbinātais vairs nav darba ņēmēja statusā;

22.3. mikrouzņēmuma darbinieks, kurš brīvprātīgi pievienojies valsts sociālajai apdrošināšanai, ja apdrošināšanas gadījuma iestāšanās dienā viņš vairs nav darba ņēmēja statusā, vai pašnodarbinātā laulātais, kurš brīvprātīgi pievienojies valsts sociālajai apdrošināšanai.

23. Pašnodarbinātā kalendāra dienas vidējo apdrošināšanas iemaksu algu maternitātes pabalsta, paternitātes pabalsta, vecāku pabalsta, slimības pabalsta un apbedīšanas pabalsta apmēra noteikšanai aprēķina pēc formulas:

Vd = (A1 + A2 + A3 + ... + A12) : Dp, kur

Vd — kalendāra dienas vidējā apdrošināšanas iemaksu alga, kas nepārsniedz apmēru, kāds noteikts šo noteikumu 4. punktā;

A1, A2, A3...12 — visa apdrošināšanas iemaksu algas summa, kas gūta likuma "[Par maternitātes un slimības apdrošināšanu](https://likumi.lv/ta/id/38051-par-maternitates-un-slimibas-apdrosinasanu)" [32. pantā](https://likumi.lv/ta/id/38051-par-maternitates-un-slimibas-apdrosinasanu#p32) noteiktā 12 kalendāra mēnešu perioda attiecīgajā kalendāra mēnesī;

Dp — likuma "[Par maternitātes un slimības apdrošināšanu](https://likumi.lv/ta/id/38051-par-maternitates-un-slimibas-apdrosinasanu)" [32. pantā](https://likumi.lv/ta/id/38051-par-maternitates-un-slimibas-apdrosinasanu#p32) noteiktā perioda kalendāra dienu skaits, neieskaitot tajā pārejošas darbnespējas kalendāra dienas, grūtniecības un dzemdību atvaļinājuma kalendāra dienas, kalendāra dienas, par kurām piešķirts paternitātes pabalsts, kā arī periodu, kurā pašnodarbinātais nav veicis saimniecisko darbību un nav veicis sociālās apdrošināšanas iemaksas tādēļ, ka ir kopis bērnu vecumā līdz diviem gadiem, un šo noteikumu 46. punktā minētās dienas.

24. Ja likuma “[Par maternitātes un slimības apdrošināšanu](https://likumi.lv/ta/id/38051-par-maternitates-un-slimibas-apdrosinasanu)” [32. pantā](https://likumi.lv/ta/id/38051-par-maternitates-un-slimibas-apdrosinasanu#p32) noteiktajā periodā pašnodarbinātais nav bijis reģistrēts kā sociālās apdrošinā­šanas iemaksu veicējs, kalendāra dienas vidējo apdrošināšanas iemaksu algu aprēķina:

24.1. nosakot maternitātes pabalsta un paternitātes pabalsta apmēru, – pēc formulas:

Vd = Vvid x 0,7 x 12 : Dkp, kur

Vd – kalendāra dienas vidējā apdrošināšanas iemaksu alga;

Vvid – valstī noteiktā vidējā mēneša apdrošināšanas iemaksu alga, kas aprēķināta no apdrošināšanas iemaksu algas valstī par kalendāra gada 12 mēnešu periodu, šo periodu beidzot vienu kalendāra gadu pirms gada, kurā iestājušās tiesības uz attiecīgo pabalstu;

Dkp – likuma “[Par maternitātes un slimības apdrošināšanu](https://likumi.lv/ta/id/38051-par-maternitates-un-slimibas-apdrosinasanu)” [32. pantā](https://likumi.lv/ta/id/38051-par-maternitates-un-slimibas-apdrosinasanu#p32) noteiktā perioda kalendāra dienu skaits;

24.2. nosakot slimības pabalsta, vecāku pabalsta un apbedīšanas pabalsta apmēru, – pēc formulas:

Vd = Vvid x 0,4 x 12 : Dkp, kur

Vd – kalendāra dienas vidējā apdrošināšanas iemaksu alga;

Vvid – valstī noteiktā vidējā mēneša apdrošināšanas iemaksu alga, kas aprēķināta no apdrošināšanas iemaksu algas valstī par kalendāra gada 12 mēnešu periodu, šo periodu beidzot vienu kalendāra gadu pirms gada, kurā iestājušās tiesības uz attiecīgo pabalstu;

Dkp – likuma “[Par maternitātes un slimības apdrošināšanu](https://likumi.lv/ta/id/38051-par-maternitates-un-slimibas-apdrosinasanu)” [32. pantā](https://likumi.lv/ta/id/38051-par-maternitates-un-slimibas-apdrosinasanu#p32) noteiktā perioda kalendāra dienu skaits.

25. Ja persona vienlaikus ir darba ņēmēja un pašnodarbinātā statusā, vidējo apdrošināšanas iemaksu algu aprēķina, summējot atsevišķi aprēķināto vidējo apdrošināšanas iemaksu algu, kas gūta darba ņēmēja statusā, un atsevišķi aprēķināto vidējo apdrošināšanas iemaksu algu, kas gūta pašnodarbinātā statusā. Šādā gadījumā summētā vidējā apdrošināšanas iemaksu alga nedrīkst būt lielāka par šo noteikumu 4. punktā noteikto.

**IV. Pabalsta apmēra aprēķināšana**

26. Maternitātes pabalstu likuma "[Par maternitātes un slimības apdrošināšanu](https://likumi.lv/ta/id/38051-par-maternitates-un-slimibas-apdrosinasanu)" [4.panta](https://likumi.lv/ta/id/38051-par-maternitates-un-slimibas-apdrosinasanu#p4) pirmajā daļā noteiktajos gadījumos piešķir par kalendāra dienām, un pabalsta apmēru aprēķina pēc formulas:

Pm = Vd x Dg x 0,8, kur

Pm – maternitātes pabalsta apmērs;

Vd – kalendāra dienas vidējā apdrošināšanas iemaksu alga;

Dg – grūtniecības un dzemdību atvaļinājuma kalendāra dienu skaits.

27. Paternitātes pabalstu piešķir par kalendāra dienām, un pabalsta apmēru aprēķina pēc formulas:

Pp = Vd x Dp x 0,8, kur

Pp – paternitātes pabalsta apmērs;

Vd – kalendāra dienas vidējā apdrošināšanas iemaksu alga;

Dp – bērna tēvam piešķirtā atvaļinājuma kalendāra dienu skaits.

28. Vecāku pabalstu piešķir par kalendāra dienām, un pabalsta apmēru aprēķina pēc formulas:

Pv = Vd x Dsk x A, kur

Pv – vecāku pabalsta apmērs;

Vd – kalendāra dienas vidējā apdrošināšanas iemaksu alga;

Dsk – kalendāra dienu skaits mēnesī, par kuru izmaksājams vecāku pabalsts;

A – vecāku pabalsta atvietojums (izteikts absolūtos skaitļos) no vidējās apdrošināšanas iemaksu algas, kas atkarīgs no izvēlētā vecāku pabalsta saņemšanas ilguma.

29. Ja personai, kopjot bērnu vecumā līdz diviem gadiem, piedzimst nākamais bērns, vecāku pabalstu par nākamā bērna kopšanu, pārtraucot vecāku pabalsta izmaksu par iepriekšējo bērnu, piešķir lielākajā apmērā, kāds aprēķināts no jauna saskaņā ar šo noteikumu [28. punktu](https://likumi.lv/ta/id/51414%22%20%5Cl%20%22p16.2) vai kāds tas bija aprēķināts saskaņā ar šo noteikumu 28. punktu par iepriekšējo bērnu, pārrēķinot to attiecīgi tam vecāku pabalsta atvietojumam, kas noteikts vecāku pabalsta saņemšanas laikposmam par nākamā bērna kopšanu.

30. Ja personai aprēķinātais maternitātes pabalsts ir mazāks par vecāku pabalsta apmēru, persona var izvēlēties, kuru pabalstu saņemt.

31. Slimības pabalstu piešķir par kalendāra dienām, un pabalsta apmēru aprēķina pēc formulas:

Ps = Vd x Dn x 0,8, kur

Ps — slimības pabalsta apmērs;

Vd — kalendāra dienas vidējā apdrošināšanas iemaksu alga;

Dn — darbnespējas perioda kalendāra dienu skaits, kas jāapmaksā saskaņā ar likumu „Par maternitātes un slimības apdrošināšanu”.

32. Apbedīšanas pabalsta apmēru aprēķina:

32.1. sociāli apdrošinātās personas nāves gadījumā — pēc formulas:

Pa = Vd x 2 x Dv, kur

Pa — apbedīšanas pabalsta apmērs;

Vd — mirušās sociāli apdrošinātās personas kalendāra dienas vidējā apdrošināšanas iemaksu alga;

Dv — vidējais dienu skaits likuma "[Par maternitātes un slimības apdrošināšanu](https://likumi.lv/ta/id/38051-par-maternitates-un-slimibas-apdrosinasanu)" [31. panta](https://likumi.lv/ta/id/38051-par-maternitates-un-slimibas-apdrosinasanu#p31) pirmajā daļā vai [32. pantā](https://likumi.lv/ta/id/38051-par-maternitates-un-slimibas-apdrosinasanu#p32) noteiktā perioda kalendāra mēnesī;

32.2. sociāli apdrošinātās personas apgādībā bijušās personas nāves gadījumā — pēc formulas:

Pa = Pn x 3 , kur

Pa — apbedīšanas pabalsta apmērs;

Pn — valsts sociālā nodrošinājuma pabalsta apmērs.

**V. Pabalsta piešķiršana un izmaksa**

33. Lai saņemtu maternitātes, paternitātes vai slimības pabalstu, pabalsta pieprasītājs jebkurā aģentūras nodaļā iesniedz rakstisku iesniegumu pabalsta piešķiršanai (var izmantot aģentūras mājaslapas tīmekļvietnē www.vsaa.gov.lv ievietoto veidlapu vai Vienotajā valsts un pašvaldību pakalpojumu portālā [www.latvija.lv](http://www.latvija.lv) pieejamo elektronisko pakalpojumu), kurā norādīts:

33.1. pabalsta pieprasītāja vārds, uzvārds, personas kods, tālruņa numurs vai elektroniskā pasta adrese, Latvijas Republikas kredītiestādes vai pasta norēķinu sistēmas konta numurs un pieprasītā pabalsta veids;

33.2. ja darbnespēja iestājusies ārvalstī, iesniedzams ārvalstī izsniegts darbnespēju apliecinošs dokuments, kas apliecināts normatīvajos aktos par darbnespējas lapu izsniegšanu noteiktajā kārtībā.

34. Lai saņemtu vecāku pabalstu, pabalsta pieprasītājs jebkurā aģentūras nodaļā iesniedz rakstisku iesniegumu pabalsta piešķiršanai (var izmantot aģentūras mājaslapas tīmekļvietnē www.vsaa.lv ievietoto veidlapu vai Vienotajā valsts un pašvaldību pakalpojumu portālā [www.latvija.lv](http://www.latvija.lv) pieejamo elektronisko pakalpojumu), kurā norādīts pabalsta pieprasītāja vārds, uzvārds, personas kods, tālruņa numurs vai elektroniskā pasta adrese, Latvijas Republikas kredītiestādes vai pasta norēķinu sistēmas konta numurs un pieprasītā pabalsta veids, tā bērna vārds, uzvārds, personas kods, par kuru tiek pieprasīts pabalsts, un periods, uz kādu izvēlējies saņemt vecāku pabalstu, un:

34.1. ja kādam no bērna vecākiem vai citai personai, kas pieprasa pabalstu, dzīvesvieta ir bijusi vai ir citā Eiropas Savienības, Eiropas Ekonomikas zonas dalībvalstī, Šveices Konfederācijā vai Apvienotajā Karalistē (turpmāk, tai skaitā kopā – ES, EEZ dalībvalsts, Šveice vai Apvienotā Karaliste), vai attiecīgā persona ir bijusi vai ir nodarbināta citā ES, EEZ dalībvalstī, Šveicē vai Apvienotajā Karalistē, par minēto personu papildus norāda šādas ziņas:

34.1.1. vārds, uzvārds;

34.1.2. personas kods;

34.1.3. deklarētās dzīvesvietas adrese;

34.1.4. faktiskās dzīvesvietas adrese citā ES, EEZ dalībvalstī, Šveicē vai Apvienotajā Karalistē ;

34.1.5. nodarbinātības valsts nosaukums un šajā valstī piešķirtais identifikācijas vai sociālās apdrošināšanas numurs;

34.1.6. nodarbinātības perioda uzsākšanas un beigu datums;

34.1.7. citā ES, EEZ dalībvalstī, Šveicē vai Apvienotajā Karalistē saņemtie slimības, maternitātes un bezdarbnieka pabalsti un pensija, norādot saņemšanas periodu;

34.1.8. citā ES, EEZ dalībvalstī, Šveicē vai Apvienotajā Karalistē saņemtie pabalsti par bērnu, norādot periodu.

35.  Personai, kura adoptējusi bērnu, vecāku pabalstu piešķir ar dienu, kad stājies spēkā tiesas spriedums par adopcijas apstiprināšanu. Tiesa triju darbdienu laikā pēc sprieduma par adopcijas apstiprināšanu stāšanās spēkā paziņo par to aģentūras nodaļai atbilstoši adoptētāja deklarētajai dzīvesvietai.

36. Bāriņtiesa, kas pieņēmusi lēmumu par aizbildņa iecelšanu, lēmumu par adoptējamā bērna nodošanu adoptētāju aprūpē un uzraudzībā vai lēmumu, kas pieņemts bērna personisko interešu aizstāvībai atbilstoši Bāriņtiesu likuma [18. panta](https://likumi.lv/ta/id/51414#p18) 4. punktam, ja pabalstu pieprasa persona, kura faktiski audzina bērnu, triju darbdienu laikā pēc lēmuma stāšanās spēkā paziņo par to aģentūras nodaļai atbilstoši aizbildņa, adoptētāja vai tās personas deklarētajai dzīvesvietai, kura faktiski audzina bērnu.

37. Bāriņtiesa, kas pieņēmusi lēmumu par aizbildņa atcelšanu, lēmumu par bērna aizgādības tiesību atņemšanu vai lēmumu, kas pieņemts bērna personisko interešu aizstāvībai atbilstoši Bāriņtiesu likuma [18.panta](https://likumi.lv/ta/id/51414#p18) 4.punktam, ja pabalsta izmaksu pārtrauc personai, kura bērnu faktiski nekopj un neaudzina, vai tiesa, kas pieņēmusi lēmumu par bērna aizgādības tiesību atņemšanu, triju darbdienu laikā pēc lēmuma stāšanās spēkā paziņo par to aģentūras nodaļai atbilstoši pabalsta saņēmēja deklarētajai dzīvesvietai.

38. Vecāku pabalstu izmaksā par iepriekšējo mēnesi.

39. Vecāku pabalsta izmaksu pārtrauc vai tā apmēru pārskata atbilstoši likuma "[Par maternitātes un slimības apdrošināšanu](https://likumi.lv/ta/id/38051-par-maternitates-un-slimibas-apdrosinasanu)" [10.6 panta](https://likumi.lv/ta/id/38051-par-maternitates-un-slimibas-apdrosinasanu#p10.6) trešajai daļai ar dienu, kad iestājušies apstākļi, kas ir par pamatu pabalsta izmaksas pārtraukšanai vai tā apmēra pārskatīšanai.

40.  Ja pabalsta saņēmējs vecāku pabalsta saņemšanas laikā zaudē darba ņēmēja vai pašnodarbinātā statusu, vecāku pabalsta izmaksu turpina piešķirtajā apmērā.

41. Lai saņemtu apbedīšanas pabalstu, pabalsta pieprasītājs jebkurā aģentūras nodaļā iesniedz rakstisku iesniegumu pabalsta piešķiršanai (var izmantot aģentūras mājaslapas tīmekļvietnē [www.vsaa.gov.lv](http://www.vsaa.gov.lv) ievietoto veidlapu vai Vienotajā valsts un pašvaldību pakalpojumu [www.latvija.lv](http://www.latvija.lv) pieejamo elektronisko pakalpojumu), kurā norādīts pabalsta pieprasītāja vārds, uzvārds, vai juridiskās personas nosaukums, personas kods, ārvalstnieka nodokļu maksātāja reģistrācijas numurs vai personas identifikācijas numurs, vai juridiskās personas reģistrācijas numurs, tālruņa numurs vai elektroniskā pasta adrese, Latvijas Republikas kredītiestādes vai pasta norēķinu sistēmas konta numurs vai ES, EEZ dalībvalsts, Šveices vai Apvienotās Karalistes esošās bankas nosaukums, BIC vai SWIFT kods un pabalsta pieprasītāja konta numurs, pieprasītā pabalsta veids un mirušās personas, par kuru tiek pieprasīts apbedīšanas pabalsts, vārds, uzvārds, personas kods un miršanas datums.

42. Ārvalstī izsniegtu dokumentu, kas apliecina tās personas miršanas faktu, par kuru tiek pieprasīts apbedīšanas pabalsts, pielīdzina Latvijā izsniegtai miršanas apliecībai, ja tas atbilst šādām prasībām:

42. 1. minētais dokuments satur informāciju, kas ļauj nepārprotami secināt, ka persona, par kuru tas izsniegts un par kuru tiek pieprasīts apbedīšanas pabalsts, iesniegumā norādītajā datumā ir mirusi;

42. 2. ārvalsts dokumentam ir pievienots tulkojums latviešu valodā saskaņā ar normatīvajos aktos par valsts valodas lietošanu noteikto kārtību;

42. 3. persona, kurai izsniegts ārvalsts dokuments, ir ievērojusi normatīvajos aktos par dokumentu legalizāciju noteikto kārtību.

43. Pabalsta pieprasītājs ar parakstu apliecina, ka šo noteikumu [33.](https://likumi.lv/ta/id/51414#p19), [34.](https://likumi.lv/ta/id/51414#p21.1),  un [41. punktā](https://likumi.lv/ta/id/51414#p23) minētajā iesniegumā sniegtā informācija ir patiesa.

44.  Ja pabalsta saņēmējs vai bērns, par kura kopšanu tiek maksāts pabalsts, uzsāk saņemt valsts finansētu ilgstošas sociālās aprūpes un sociālās rehabilitācijas institūcijas pakalpojumu vai atrodas ieslodzījuma vietā, ilgstošas sociālās aprūpes un sociālās rehabilitācijas institūcija vai Ieslodzījuma vietu pārvalde triju darbdienu laikā pēc pabalsta saņēmēja vai bērna ievietošanas attiecīgajā iestādē paziņo par to aģentūras nodaļai atbilstoši pabalsta saņēmēja deklarētajai dzīvesvietai.

**VI. Noslēguma jautājumi**

45. Atzīt par spēku zaudējušiem Ministru kabineta 1998.gada 28.jūlija noteikumus Nr. 270 "Vidējās apdrošināšanas iemaksu algas aprēķināšanas kārtība un valsts sociālās apdrošināšanas pabalstu piešķiršanas, aprēķināšanas un izmaksas kārtība" (Latvijas Vēstnesis, 1998, 270.nr.).

46. Aprēķinot apdrošinātās personas vidējo apdrošināšanas iemaksu algu maternitātes pabalsta, paternitātes pabalsta, vecāku pabalsta, slimības pabalsta un apbedīšanas pabalsta apmēra noteikšanai, vidējās apdrošināšanas iemaksu algas aprēķina periodā neieskaita kalendāra dienas, par kurām persona saņēma dīkstāves pabalstu, dīkstāves palīdzības pabalstu, vecāku pabalsta turpinājumu, slimības palīdzības pabalstu, atbalstu dīkstāvē esošu darbinieku, pašnodarbināto personu un patentmaksātāju atlīdzības kompensēšanai.

47. Noteikumi stājas spēkā 2022. gada 1. janvārī.

Ministru prezidents A. K. Kariņš

Labklājības ministre R. Petraviča

I.Salmane, 67021556

Irena.Salmane@lm.gov.lv